Öylə sərməstəm ki, idrak etməzəm dünya nedir
Öylə sərməstəm ki, idrak etməzəm dünya nədir, 
Mən kıməm, saqi olan kimdir, meyü səhba nədir. 

Kərçi canandan dili-şeydam üçün kam istərəm, 
Sorsa canan bilməzəm kami-dili-şeyda nədir.

Vəsldən çün aşiqi müstəğni eylər bir vüsal, 
Aşiqə məşuqdən hərdəm bu istiğna nədir? 

Hıkməti-dünyavü mafihə bilən arif deyil,
Arif oldur bilməyə dünyavü mafiha nədir.

Ahü fəryadım, Füzuli, incidibdir aləmi,
Gər bəlayi-eşq ilə xoşnud isən, qovğa nədir?
Qəzəllər